οσαι πολεις εστεφανωσαν θεοκλεα σατυρου ηρωα χρυσεοις στεφανοις ολβιοπολειται νεικο[μ]ηδεις νεικαιεις ηρακλεωται βυζαντιοι αμαστριανοι τιανοι προυσεις οδησσειται τομειται ιστριανοι καλλατιανοι μειλητος κυζικος απαμεια χερσονησσος βοσπορος τυρα σινωπη. επι αρχοντων των περι θεοκλεα σατυρου το μηνος βοηδρομιωνος ει εκκλησιας γενομενης πανδημου εισηγησαμενου αντιφωντος αναξιμενους οι αρχοντες ειπαν επι θεοκλης σατυρου ανηρ γενομενος εκ προγονων λαμπρων και πολλα τη πατριδι ημων κατανυσαμενων αγαθα εν τε πρεσβειαις και αρχαις πασαις και ευεργεσιαις των καθ ενα πολειτων τε και των επιδημουντων παρ ημας ξενων κατηκολουθησεν ο ανηρ τω των προγονων αξιωματι και το λαμπρον και ευνουν προς την πατριδα διεδειξατο ως και οι προγονοι αυτου εν τε ηθει χρηστω και τροπω αγαθω και ευνοια τη κοινη περι παντα πασιν διαφερουση ως δια το μετριον αυτου και περι την πατριδα φιλοστοργον και περι τους ελληνας φιλοξενον νεικησαι μεν τους προγονους τους εαυτου ισορροπον δε καταστηναι τοις τα μεγαλα την πατριδα ημων ευεργετηκοσιν εις τε πρεσβειας αυτος εαυτον εκοντην παρεχων αοκνον εργων τε επιμελειαις και κατασκευαις ενεκοπιασεν ως δι αυτον περικαλλεστεραν και ενδοξοτεραν την πολιν ημων γενεσθαι αρχαις τε αις ηρξεν και ιερατεια και στρατηγιαις και λειτουργιαις απασαις εαυτο[ν] αφελως τη πατριδι εις απαντα επεδιδου ηρεμον τε εαυτον παρεχων και ισον πασιν καθαρως απαντα και δικαιως διοικων. αρχων τε την μεγιστην αρχην το τετρακις --- καθοτι τοιουτων ανδρων χρεια ην αρχειν και πλειστακις --- πασαν ομονοιαν πολειτευομενος τοις μεν ηλικιωταις προσφερομενος ως αδελφος τοις δε πρεσβυτεροις ως υιος τοις δε παισιν ως πατηρ παση αρετη κεκοσμημενος υπο του βασκανου δαιμονος αφηρεθη μη διατελεσας την αρχην ωστε επι τουτοις τους πολειτας και τους ξενους δια το αφηρησθαι του προεστωτος της πολεως ανδρος λελυπησθαι αξιωσαι τε την τε βουλην και τον δημον και τας πολεις ων επεδημουν οι ξενοι στεφανωθηναι τον θεοκλεα χρυσω στεφανω και αναγορευθηναι υπο του κηρυκος οτι η βουλη και ο δημος και αι πολεις των παρεπιδημουντων ξενων στεφανουσιν θεοκλεα σατυρου νεικητην γενομενον των απ αιωνος περι των κοινη πασιν διαφεροντων και των τη πολη συμφεροντων και ανατεθηναι αυτου εικονα ενοπλον δημοσια εν τω γυμνασιω ου της κατασκευης την επιμελειαν αυτος πεποιητο το δε ψηφισμα τουτο αναγραφηναι εις στηλλην λευκολιθον και ανατεθηναι εν τω επισημοτατω τη[ς] πολεως τοπω εις το μαθειν παντας τον ανδρα προς ανδρειαν μεν ευτολμον και προς αρετην δε αοκνον και προς πολειτας σωτηριον και προς ξενους φιλανθρωπον η ις προτροπην των την πολιν φιλειν και ευεργετειν δυναμενων.
N. Black Sea — Olbia — late 2nd/early 3rd c. AD — IosPE I 22 — cf. IosPE I² p. 593 (Corr.)
 cf. IosPE I² p. 593 (Corr.)